***Οι Βάσεις και η Βασούλα*** είναι ελληνική δραματική ταινία παραγωγής 1975 σε σενάριο και σκηνοθεσία Ντίνου Δημόπουλου.

Υπόθεση
-------

Μια χαρωπή και αφελής κοπέλα, η Βασούλα (Νόρα Βαλσάμη), εργάζεται ως χορεύτρια και ενίοτε ως πόρνη σε ένα καμπαρέ της Τρούμπας, υπό την προστασία του τριτοξαδέλφου και μαστροπού της Μεμά (Χρήστος Ζορμπάς), που της υπόσχεται γάμο. Μαζί της ζει και ο τρελός πατέρας της (Νότης Περγιάλης). Στο καμπαρέ συχνάζει και ένας καλόκαρδος αλλά λίγο αφελής ναύτης του 6ου στόλου, ο Μπόμπυ (Γιώργος Γεωργίου), ο οποίος ντρέπεται να εκδηλώσει τα συναισθήματά του.

Λίγο πιο πέρα από το καμπαρέ που δουλεύει η Βασούλα, τραυματίζεται ένας Αμερικανός ναύτης του 6ου στόλου από έναν Έλληνα φοιτητή, τον Λευτέρη Βάρνα (Βασίλης Κουρής), για προσωπικές τους διαφορές. Ο Λευτέρης, για να μην τον πιάσουν οι αστυνομικοί, παριστάνει τον ερωτευμένο με την Βασούλα. Η Βασούλα τον λυπάται, του δίνει στέγη και τροφή και σιγά-σιγά ερωτεύονται. Ο Λευτέρης της μαθαίνει ότι ο Μεμάς την εκμεταλεύεται και ότι έχει και εκείνη δικαιώματα. Η Βασούλα αποφασίζει να φύγει από τον Μεμά και να ζήσει με τον Λευτέρη. Όταν όμως πάει να τα πει όλα αυτά στον Μεμά, ο πατέρας της μέσα στο θολωμένο του μυαλό, νομίζει ότι ο Λευτέρης είναι ληστής και έτσι τον καταδίδει στην αστυνομία.

Ο Μεμάς δεν αφήνει την Βασούλα να φύγει έτσι από κοντά του. Βάζει έναν Αμερικανό ναύτη (Michael Brandy) να την ξυλοκοπήσει για να την φοβερίσει. Η Βασούλα όμως δεν το βάζει κάτω. Συναντάει την μάνα του Λευτέρη (Μαρία Ζαφειράκη) και γίνεται ράφτρα για να ζήσει. Όμως, πεθαίνει ο πατέρας της και εκείνη αναγκάζεται να ξαναπέσει στην πορνεία για να πληρώσει τα έξοδα της κηδείας. Η Βασούλα πληρώνει την εγγύηση του Λευτέρη, ο οποίος την επόμενη μέρα αποφυλακίζεται από τις φυλακές της Αίγινας, όπου κρατείται. Όμως, όταν πάει για τελευταία φορά στην Τρούμπα, βιάζεται από τον Αμερικανό ναύτη που την είχε ξυλοκοπήσει και συναντάει τον Μεμά, ο οποίος θέλει να της χαρακώσει τα μάγουλα, για να μάθει όλος ο κόσμος πως κάποτε ήταν πόρνη. Ο Μπόμπυ της εκδηλώνει τα συναισθήματά του, αλλά εκείνη θυμωμένη τον διώχνει. Η Βασούλα δεν αντέχει άλλο, σκοτώνει τον Μεμά και οδηγείται στην φυλακή.

Διανομή
-------

* Νόρα Βαλσάμη - Βασούλα
* Νότης Περγιάλης - Βαγγέλης

* Χρήστος Ζορμπάς - Μεμάς
* Ελένη Θεοφίλου - Δέσπω
* Γιώργος Γεωργίου - Μπόμπυ
* Δημήτρης Ιωακειμίδης - ιδιοκτήτης καμπαρέ
* Γιώργος Τζιφός - Καραδόντης
* Μαρία Ζαφειράκη - μητέρα Λευτέρη
* Στράτος Παχής - κλητήτρας πανεπιστημίου

Σχόλια
------

Η τελευταία δραματική ταινία της μεγαλύτερης ιδιωτικής παραγωγής ταινιών στην Ελλάδα, της Φίνος Φιλμς. Γυρίστηκε στα Σπάτα, στα στούντιο της Φίλος Φιλμ, και έκανε πρεμιέρα στις κινηματογραφικές αίθουσες στις 3 Μαρτίου 1975  κόβοντας 25.123 εισiτήρια, ενώ κατατάχθηκε στην 27η θέση ανάμεσα σε 47 ταινίες της ίδιας σεζόν. 

Είναι μια αλληγορική ταινία, στην οποία Βασούλα είναι η Ελλάδα και προαγωγός της οι καταπιεστές της Ελλάδας. Την σκηνοθεσία και το σενάριο (με βάση μια ιδέα του Λάκη Μιχαηλίδη)  τα υπογράφει ο Ντίνος Δημόπουλος και την μουσική ο Γιώργος Χατζηνάσιος. Τα τραγούδια της ταινίας "Θα ΄ρθει βροχή" και "Κόκκινο γαρούφαλό μου" ερμηνεύουν η Ρένα Κουμιώτη και η Νόρα Βαλσάμη αντίστοιχα. 

Είναι η τελευταία ταινία της Νόρας Βαλσάμη με τη Φίνος Φιλμ. 

*Οι βάσεις και η Βασούλα* κυκλοφόρησε και σε μορφή ντιβιντί στις 15/03/2006.

Παραπομπές
----------

1. ↑  «Οι Βάσεις Και Η Βασούλα». *The Movie Database*. Ανακτήθηκε στις 14 Αυγούστου 2021.
2. 1 2   *Finos Film - 'Οι Βάσεις Και Η Βασούλα' (1975)*, ανακτήθηκε στις 2021-08-14
3. ↑  «Οι βάσεις και η Βασούλα - retroDB». *www.retrodb.gr*. Ανακτήθηκε στις 14 Αυγούστου 2021.
4. ↑  «Νόρα Βαλσάμη: Η μεγάλη ευκαιρία που της έδωσε ο Φίνος λίγο πριν φύγει από τη ζωή». *apotis4stis5*. Ανακτήθηκε στις 14 Αυγούστου 2021.
5. ↑  «Οι βάσεις και η Βασούλα (1975)». *Retromaniax*. Ανακτήθηκε στις 14 Αυγούστου 2021.
6. ↑  «Οι Βάσεις κι η Βασούλα (1975)». *cine.gr*. Αρχειοθετήθηκε από το πρωτότυπο στις 21 Οκτωβρίου 2021. Ανακτήθηκε στις 14 Αυγούστου 2021.

Εξωτερικές πηγές
----------------

* *Οι βάσεις και η Βασούλα* στην TMDb
* *Οι βάσεις και η Βασούλα* στην Φίνος Φιλμ

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Ντίνου Δημόπουλου |
| --- |
|  |
| 
* *Οι ουρανοί είναι δικοί μας* (1953)
* *Χαρούμενο ξεκίνημα* (1954)
* *Τζο ο τρομερός* (1955)
* *Ο αγαπητικός της βοσκοπούλας* (1955)
* *Το αμαξάκι* (1957)
* *Ο άνθρωπος του τραίνου* (1958)
* *Στουρνάρα 288* (1959)
* *Αστέρω* (1959)
* *Αμαρυλλίς* (1959)
* *Το κλωτσοσκούφι* (1960)
* *Μανταλένα* (1960)
* *Η Λίζα και η άλλη* (1961)
* *Ο Θόδωρος και το δίκαννο* (1962)
* *Ταξίδι* (1962)
* *Αμόκ* (1963)
* *Λόλα* (1964)
* *Ένας μεγάλος έρωτας* (1964)
* *Η βίλλα των οργίων* (1964)
* *Δεσποινίς διευθυντής* (1964)
* *Οι εχθροί* (1965)
* *Μια τρελλή τρελλή οικογένεια* (1965)
* *Τζένη Τζένη* (1966)
* *Κατηγορώ τους ανθρώπους* (1966)
* *Οι κυρίες της αυλής* (1966)
* *Κοινωνία ώρα μηδέν* (1966)
* *Κοντσέρτο για πολυβόλα* (1967)
* *Πυρετός στην άσφαλτο* (1967)
* *Κάτι κουρασμένα παλικάρια* (1967)
* *Μια Ιταλίδα από την Κυψέλη* (1968)
* *Η αρχόντισσα και ο αλήτης* (1968)
* *Το θύμα* (1969)
* *Η ωραία του κουρέα* (1969)
* *Η δασκάλα με τα ξανθά μαλλιά* (1969)
* *Το λεβεντόπαιδο* (1969)
* *Η νεράιδα και το παλικάρι* (1969)
* *Μια γυναίκα στην αντίσταση* (1970)
* *Να 'τανε το 13 να 'πεφτε σε μας* (1970)
* *Πίσω μου σ' έχω σατανά* (1971)
* *Αγάπησα μια πολυθρόνα* (1971)
* *Η κόρη του ήλιου* (1971)
* *Ο φαντασμένος* (1973)
* *Ο βάλτος* (1973)
* *Οι βάσεις και η Βασούλα* (1975)
* *Ο ήλιος του θανάτου* (1978)
* *Τρελλός και πάσης Ελλάδος* (1983)
* *Τα δελφινάκια του Αμβρακικού* (1993)
 |

 |